
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/22-003/2283
URBROJ: 251-13-11-16/003-22-3
Zagreb, 10. studeni 2022.
Z A P I S N I K

s 20. (dvadesete) sjednice Vijeća Mjesnog odbora „Dr. Ante Starčević“, održane 10. studenog 2022. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl

Nenazočni članovi Vijeća: Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 6 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika s 19. sjednice. Vijeće JEDNOGLASNO prihvaća Zapisnik s 19. sjednice. 

Predsjednik predlaže: 
D n e v n i   r e d
     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Aktualna problematika  

Predsjednik upoznaje članove vijeća sa dostavljenim dokumentima od strane Grada i to:

- Program građenja komunalne infrastrukture
- Program održavanja javnih prometnih površina, građevina i uređaja javne namjene, javne rasvjete te 
  izvanrednog održavanja nerazvrstanih cesta na području Grada Zagreba, te poziva članove vijeća da 
  prokomentiraju stavove na slijedećoj sjednici. Materijali će članovi vijeća dobiti skenirane e-mailom.

Ad 2. Pitanja, prijedlozi i obavijesti

Andrea Gostl predlaže da se ponovno pokrene pitanje izgradnje psećeg parka na livadi kod „Auto Kreše“. Ponovno se podsjeća na već upućeni zahtjev za izmještanje klamerica metar i pol sjevernije, te montaža
nedostajućih u nizu.
Maja Ogrizek upoznaje članove vijeća sa informacijom sa Školskog vijeća da su na sportskom terenu Osnovne škole Voltino postavljene kamere, također predlaže da se nakon odrađenog dežurstva povremeno na facebooku objavi podsjetnik o održavanju dežurstava, što se prihvaća i administratori će o tome voditi računa.
Predsjednik informira članove vijeća o rezultatima sastanka s stručnim referentom Ivanom Ćotom i predsjednikom Vijeća Gradske četvrti Romanom Karaturovićem.
Cilj posjeta bio je da se utvrdi tko provodi i prosljeđuje prijedloge mjesnog odbora, gdje zapinje, gdje zahtjevi završe i radi čega nema povratnih informacija o aktivnostima po zahtjevima.
U razgovoru sa predsjednikom vijeća Gradske četvrti Trešnjevka-sjever utvrđeno je da su uglavnom svi zahtjevi 
upućeni i nalaze se tamo gdje bi trebali biti. Navode se taksativno slijedeći:
- rješavanje križanja Tomislavove i Ulice Dragutina Golika
- saniranje neasfatirane ceste sa sjeverne strane zgrada Hanamanova ulica 16-18
- pokrenute su dvije tražene prometne studije i to za promet u Voltinom te u poprečnim ulicama između 
  Klanječke i Tomislavove ulice
- izvršiti će se sanacija parkirališta u Ulici Dragutina Golika 32 i 38, te sanacija dijela ulice istočno od školskog 
  igrališta sa zadnje strane Ulice dragutina Golika 32 i 38
- tražiti će se dobrovljno uklanjanje ograde parkirališta srednje škole postavljene na javnoj površini gdje se traži
  uređenje javnog parkirališta na lokaciji između crkve i škole,  a nasuprot Ulice Matka Baštijana 54 za 
  stanovnike naselja gdje već postoji javna rasvjeta.
- u planu su izvođenje i postavljanje stupića u Ulici Voltino kod brojeva 34 i 38, te 18 do 20.
- radovi na zgradi mjesne samouprave su predviđeni, a zadnji prijedlog je zatvaranje terase zgrade mjesne 
  samouprave i to radi zaštite cijelog objekta ispod terase čime bi se dobila prostorija koju bi se davalo u najam 
  i/ili organizirale tribine, sastanci, tečajevi sa 30 do 50 sjedećih mjesta i tehničkom opremom.
  Članovi vijeća prihvaćaju izvješće i očekuju izvršenje svih navedenih radova.
  Postavlja se pitanje paljenja lampaša sjećanja za Vukovar što će ispitati predsjednik, a članovi vijeća prihvaćaju
  prijedlog da se lampaši svakako zapale iako ih ne organizira mjesna samouprava kao prethodnih godina.
  Predlaže se slijedeće dežurstvo za 5.12., a slijedeća sjednica 8.12. 2022. što se jednoglasno prihvaća.


Sjednica je završila u 19,45 sati.                                                                                   PREDSJEDNIK
                                                                                                                                  MJESNOG ODBORA
        ZABILJEŽILA                                                                                             „DR. ANTE STARČEVIĆ“

